नीरजा भनोट
नीरजा भनोट (, 7 सितंबर 1963- 5 सितंबर 1986) मुंबई में पैन ऍम एयरलाइन्स () की विमान परिचारिका थीं। 5 सितंबर 1986 के मुम्बई से न्यूयॉर्क जा रहे पैन एम फ्लाइट 73 के अपहृत विमान में यात्रियों की सहायता एवं सुरक्षा करते हुए वे आतंकवादियों की गोलियों का शिकार हो गईं थीं। उनकी बहादुरी के लिये मरणोपरांत उन्हें भारत सरकार ने शान्ति काल के अपने सर्वोच्च वीरता पुरस्कार अशोक चक्र से सम्मानित किया और साथ ही पाकिस्तान सरकार और अमरीकी सरकार ने भी उन्हें इस वीरता के लिये सम्मानित किया है।
नंदकिशोर पारीक
अट्ठारह दिसंबर उन्नीस सौ अठ्यानवे को गुलाबी नगरी जयपुर के इस अनूठे नागरिक ने तिहत्तर वर्ष की आयु में अंतिम सांस ली। जीवन पर्यन्त उनकी कलम जयपुर और साहित्य की आराधना करती रही, जिस दिन उनका देहावसान हुआ उसके अगले दिन सम्मानवश राजस्थान पत्रिका समाचार पत्र ने "नगर परिक्रमा" का कॉलम रिक्त प्रकाशित कर उन्हें अनूठी श्रद्धांजलि प्रदान की। उन का जयपुर विषयक लेखन एक विश्वकोश के सामान है, अनगिनत शोध छात्रों ने, विश्वविद्यालय के प्रोफेसरों ने उनके मार्गदर्शन में ढूंढाड़ के इतिहास को समझा, आज उन्हें संसार से गए 20 से अधिक वर्ष हो चले हैं किन्तु उनके लिखे शब्द जयपुर के लिए अजर अमर है, सबसे प्रामाणिक सन्दर्भ है।